pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางจับมือกรุงไทยเสริมทัพปรับแผนดึงผู้ประกอบการร้านค้าเข้าร่วมมาตรการ “ชิมช้อบใช้”
วันพฤหัสบดีที่ 5 กันยายน 2562
กรมบัญชีกลางจับมือกรุงไทยเสริมทัพปรับแผนดึงผู้ประกอบการร้านค้าเข้าร่วมมาตรการ “ชิมช้อบใช้”
กรมบัญชีกลางร่วมหารือหน่วยงานที่เกี่ยวข้อง ประเมินสถานการณ์และกําหนดแนวทางขับเคลื่อนมาตรการ “ชิมช้อปใช้” เพื่อให้บรรลุตามวัตถุประสงค์ เพิ่มความคล่องตัวในการปฏิบัติงานของหน่วยงานและลดผลกระทบที่จะเกิดขึ้นในอนาคต
กรมบัญชีกลางร่วมหารือหน่วยงานที่เกี่ยวข้อง ประเมินสถานการณ์และกําหนดแนวทางขับเคลื่อนมาตรการ “ชิมช้อปใช้” เพื่อให้บรรลุตามวัตถุประสงค์ เพิ่มความคล่องตัวในการปฏิบัติงานของหน่วยงานและลดผลกระทบที่จะเกิดขึ้นในอนาคต เพื่อให้ผู้ประกอบการ ร้านค้าและประชาชนได้รับประโยชน์จากมาตรการฯ มากที่สุด
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่กระทรวงการคลังได้มีมาตรการส่งเสริมการท่องเที่ยวในประเทศ “ชิมช้อปใช้” ซึ่งได้เปิดรับสมัครผู้ประกอบการ ร้านค้า เข้าร่วมมาตรการฯ ระหว่างวันที่ 28 สิงหาคม – 20 กันยายน 2562 โดยขณะนี้ มีผู้ประกอบการสมัครเข้าร่วมมาตรการฯ ประมาณ 3,300 ราย ซึ่งกระทรวงการคลังได้ตั้งเป้าหมายผู้ประกอบการร้านค้าเข้าร่วมมาตรการฯ จํานวนประมาณ 40,000 ราย ประกอบด้วย ร้านอาหารที่มีเลขทะเบียนพาณิชย์ ประมาณ 14,000 ราย รวมถึงร้านอาหารขนาดเล็กในพื้นที่อีก 10,000 ราย ร้าน OTOP/วิสาหกิจชุมชน/ ประมาณ 6,000 ราย โรงแรมและโฮมสเตย์ ประมาณ 10,000 ราย โดยกรมบัญชีกลางได้มีการปรับกลยุทธ์เป็นเชิงรุก จากเดิมผู้ประกอบการจะต้องมาสมัครที่กรมบัญชีกลางหรือสํานักงานคลังจังหวัดหรือจุดรับลงทะเบียนอื่น เป็นการลงพื้นที่เพื่อเข้าหาผู้ประกอบการที่เป็นกลุ่มเป้าหมายดังกล่าว รวมทั้งผู้ประกอบการ ร้านค้า รายอื่นที่สนใจเพื่ออํานวยความสะดวกในการสมัครเข้าร่วมมาตรการฯ
“ใกล้ถึงเวลาลงทะเบียนมาตรการ ชิมช้อปใช้ ของประชาชนแล้ว กรมบัญชีกลางจึงได้หาวิธีการปรับกลยุทธ์เพื่อให้เข้าถึงกลุ่มผู้ประกอบการมากที่สุด โดยได้ร่วมประชุมหารือกับ บมจ. ธนาคารกรุงไทย สํานักงานเศรษฐกิจการคลัง (สศค.) และได้ปรับแผนการดําเนินการเพิ่มเติม โดย บมจ. ธนาคารกรุงไทยจะโทรศัพท์ประสานเชิญชวนผู้ประกอบการสมัครเข้าร่วมมาตรการโดยตรง และหากผู้ประกอบการสนใจจะเข้าร่วม บมจ. ธนาคารกรุงไทย จะลงพื้นที่ไปพร้อมกับทีมหมอคลัง (กรมบัญชีกลางและสํานักงานคลังจังหวัด) เพื่อรับสมัคร ณ สถานที่ตั้งของผู้ประกอบการ ร้านค้า รวมทั้งจัดจุดรวมพลผู้ประกอบการ ร้านค้าที่อยู่ใกล้เคียงกันในแต่ละพื้นที่ให้มาสมัคร ณ สถานที่ที่กรมบัญชีกลางกําหนด” อธิบดีกรมบัญชีกลาง กล่าว
อธิบดีกรมบัญชีกลาง กล่าวในตอนท้ายว่า กรมบัญชีกลางได้พัฒนาระบบการรับสมัครผ่าน Smart Phone เพื่อให้เกิดความรวดเร็วและเป็นการอํานวยความสะดวกแก่ผู้ประกอบการ โดยในเบื้องต้นจะดําเนินการตามรายชื่อที่เป็นกลุ่มเป้าหมายก่อน สําหรับจุดรับสมัครผู้ประกอบการ ร้านค้า ในส่วนกลางที่กรมบัญชีกลาง และส่วนภูมิภาคที่สํานักงานคลังจังหวัดทั้ง 76 แห่งทั่วประเทศ ยังคงเปิดให้บริการควบคู่กันไปตามปกติ จนถึงวันที่ 20 กันยายน 2562 ไม่เว้นวันหยุดราชการ และได้ยกเลิกจุดให้บริการ One Stop Service ในเขต กทม.จํานวน 10 จุดแล้ว สําหรับประชาชนที่จะลงทะเบียนใช้สิทธิ จะเริ่มเปิดให้ลงทะเบียนระหว่างวันที่ 23 ก.ย. – 15 พ.ย.62 ทาง www.ชิมช้อปใช้.com”
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ให้การต้อนรับเอกอัครราชทูตออสเตรเลีย เน้นหารือสร้างความร่วมมือด้านดิจิทัล
วันจันทร์ที่ 25 พฤศจิกายน 2562
ปลัดกระทรวงดิจิทัลฯ ให้การต้อนรับเอกอัครราชทูตออสเตรเลีย เน้นหารือสร้างความร่วมมือด้านดิจิทัล
ปลัดกระทรวงดิจิทัลฯ ให้การต้อนรับเอกอัครราชทูตออสเตรเลีย เน้นหารือสร้างความร่วมมือด้านดิจิทัล
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้ให้การต้อนรับ H.E. Mr. Allan McKinnon PSM เอกอัครราชทูตเครือรัฐออสเตรเลียประจําประเทศไทย และคณะ ในโอกาสเข้าหารือแนวทางในการดําเนินความร่วมมือตามบันทึกความเข้าใจ ซึ่งทั้งสองฝ่ายได้ลงนามร่วมกัน (ความร่วมมือด้านความมั่นคงปลอดภัยไซเบอร์และเศรษฐกิจดิจิทัล รวมถึงเทคโนโลยี 5G) และแผนการของฝ่ายออสเตรเลียในการสนับสนุนการฝึกอบรมและการประชุมในด้านไซเบอร์ เมื่อวันที่ 22 พฤศจิกายน ๒๕๖๒ เวลา 15.30 น. ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
ในโอกาสนี้ นางสาวอัจฉรินทร์ พัฒนพันธ์ชัย และ H.E. Mr. Allan McKinnon PSM ได้ร่วมหารือเกี่ยวกับแนวทางในการสร้างความร่วมมือด้านความมั่นคงปลอดภัยทางไซเบอร์ และการจัดตั้งสํานักงานความปลอดภัยทางไซเบอร์แห่งชาติ (National Cyber Security Agency: NCSA) ตาม พ.ร.บ. การรักษาความมั่นคงปลอดภัยไซเบอร์ การพัฒนาเครือข่าย 5G และความจําเป็นในการพัฒนาบุคลากรทางด้านไซเบอร์ อันจะเป็นกําลังสําคัญในการเข้าเตรียมพร้อมประเทศเพื่อสู่สังคมดิจิทัลในอนาคตอันใกล้ โดยนางสาวอัจฉรินทร์ พัฒนพันธ์ชัย มีความประสงค์ให้สถานศึกษาในประเทศไทยเปิดสอนหลักสูตรเกี่ยวกับความปลอดภัยเครือข่าย และสาขาอื่น ๆ ที่เกี่ยวข้อง ทั้งนี้ H.E. Mr. Allan McKinnon PSM ได้ตกลงให้การสนับสนุนไทยด้านการพัฒนาบุคลากรทางด้านไซเบอร์ที่เป็นประเด็นสําคัญ
ทั้งสองฝ่ายได้เน้นย้ําถึงความสัมพันธ์อันดีระหว่างสองประเทศที่มีมาอย่างยาวนาน และยินดีส่งเสริมความร่วมมือในทุกด้านโดยเฉพาะในด้านดิจิทัลให้ครอบคลุมมากขึ้น
***************
รัฐบาลไทย-ข่าวทำเนียบรัฐบาล-กระทรวงกลาโหม ฉีดพ่นน้ำยาฆ่าเชื้อป้องกัน “ไวรัส COVID -19” [กระทรวงกลาโหม]
วันอังคารที่ 7 เมษายน 2563
กระทรวงกลาโหม ฉีดพ่นน้ํายาฆ่าเชื้อป้องกัน “ไวรัส COVID -19” [กระทรวงกลาโหม]
เพื่อร่วมเป็นส่วนหนึ่งในการลดการแพร่ระบาดของเชื้อไวรัส COVID-19 ตามคําสั่งของภาครัฐ
บริษัท เซส เอ็นเตอร์ไพรส์ (สยาม) จํากัด ได้นําเจ้าหน้าที่มาฉีดพ่นน้ํายาฆ่าเชื้อ เพื่อป้องกันการแพร่ระบาดของเชื้อไวรัส COVID-19 ในพื้นที่โดยรอบศาลาว่าการกลาโหม ซึ่งเป็นการสร้างความมั่นใจให้เหล่ากําลังพลว่าสะอาดปลอดเชื้อ โดยการทําความสะอาดอย่างตรงจุดตามมาตรฐานสากล โดยใช้หุ่นยนต์เคลื่อนที่ด้วยระบบควบคุมระยะไกลและยานยนต์เทคโนโลยีชั้นสูง และน้ํายาสูตรผสมไฮเตอร์เพื่อฆ่าเชื้อ COVID-19 ซึ่งมีความปลอดภัยต่อกําลังพล และสิ่งแวดล้อม
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ให้สัมภาษณ์ในประเด็น “การยกเลิกโทษประหารชีวิต”
วันพุธที่ 7 มิถุนายน 2560
โฆษกกระทรวงยุติธรรม ให้สัมภาษณ์ในประเด็น “การยกเลิกโทษประหารชีวิต”
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม ให้สัมภาษณ์ในประเด็น “การยกเลิกโทษประหารชีวิต”
เมื่อวันพุธที่ ๗ มิถุนายน ๒๕๖๐ เวลา ๑๑.๓๐ น.
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
ให้สัมภาษณ์ในประเด็น “การยกเลิกโทษประหารชีวิต”
ทั้งนี้ สามารถติดตามรับชมผ่านทางรายการ“ตอบโจทย์”
ออกอากาศตั้งแต่เวลา ๒๒.๔๐ น. เป็นต้นไป ทางสถานีโทรทัศน์ไทยพีบีเอส
ดําเนินรายการโดย คุณวราวิทย์ ฉิมมณี
รัฐบาลไทย-ข่าวทำเนียบรัฐบาล-“บิ๊กอู๋” เปิดเวทีสัมมนาร่วมรัฐ เอกชน สำรวจความต้องการแรงงานป้อนระเบียงเศรษฐกิจอีอีซี
วันจันทร์ที่ 28 พฤษภาคม 2561
“บิ๊กอู๋” เปิดเวทีสัมมนาร่วมรัฐ เอกชน สํารวจความต้องการแรงงานป้อนระเบียงเศรษฐกิจอีอีซี
รมว.แรงงาน เปิดโครงการสัมมนาขับเคลื่อนนโยบายด้านแรงงานเพื่อตอบสนองการพัฒนาพื้นที่ EEC เผย พัฒนาทรัพยากรมนุษย์ขับเคลื่อนธุรกิจ อุตสาหกรรม พร้อมจับคู่คนกับงานพัฒนาทักษะอาชีพกําลังแรงงานในพื้นที่ให้มีศักยภาพสูง
วันนี้ (28 พ.ค.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดโครงการสัมมนาขับเคลื่อนนโยบายด้านแรงงานเพื่อตอบสนองการพัฒนาพื้นที่ EEC “การขาดแคลนแรงงานและประเภทแรงงานที่ต้องการในพื้นที่ EEC : ปัจจุบันและอนาคต” ณ ห้อง Mayfair Ballroom A ชั้น 11 โรงแรม เดอะ เบอร์เคลีย์ ประตูน้ํา กรุงเทพฯ โดยกล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี มีนโยบายพัฒนาพื้นที่ระเบียงเศรษฐกิจภาคตะวันออก (Eastern Economic Corridor หรือ EEC) เป็นแผนยุทธศาสตร์ภายใต้แนวคิดไทยแลนด์ 4.0 โดยยกระดับการพัฒนาพื้นที่เป้าหมายนําร่องใน 3 จังหวัด คือ ชลบุรี ระยอง และฉะเชิงเทรา ให้เป็นพื้นที่เขตเศรษฐกิจพิเศษภาคตะวันออกเพื่อรองรับการขับเคลื่อนเศรษฐกิจอย่างเป็นระบบและมีประสิทธิภาพ โดยมีการลงทุนโครงสร้างพื้นฐานและระบบสาธารณูปโภคเพื่อเพิ่มศักยภาพรองรับการลงทุน และการพัฒนากิจกรรมทางเศรษฐกิจและการอํานวยความสะดวกต่าง ๆ ในพื้นที่
พล.ต.อ.อดุลย์ฯ กล่าวต่อว่า การพัฒนาทรัพยากรมนุษย์ในพื้นที่ EEC เป็นสิ่งที่รัฐบาลให้ความสําคัญ เนื่องจากเป็นพลังหลักที่ขับเคลื่อนภาคธุรกิจ - อุตสาหกรรม และเป็นปัจจัยสําคัญที่จะทําให้บรรลุเป้าหมายของรัฐบาล โดยการพัฒนากําลังแรงงานในพื้นที่ EEC จําเป็นต้องมีข้อมูลความต้องการแรงงานในพื้นที่ เพื่อมาจับคู่คนกับงาน ตลอดจนกําหนดทิศทางการพัฒนาทุนมนุษย์และทักษะอาชีพของกําลังแรงงานให้มีคุณภาพสูง เพื่อรองรับ
การพัฒนาอุตสาหกรรมและภาคบริการที่เกี่ยวข้องในพื้นที่ดังกล่าว ซึ่งจะดําเนินการให้สําเร็จได้ต้องอาศัยความร่วมมือจากกลไกประชารัฐทั้งในระดับส่วนกลางและในระดับพื้นที่ “โครงการนี้จะเป็นส่วนสําคัญ
ที่จะนําไปสู่ทิศทางการจัดหาและพัฒนากําลังคนที่ถูกต้อง ช่วยเพิ่มผลิตภาพแรงงานให้กับผู้ประกอบกิจการได้มีกําลังแรงงานที่มีศักยภาพสูง สามารถตอบสนองการพัฒนาพื้นที่ EEC ได้อย่างแท้จริง ซึ่งจะเป็นก้าวสําคัญเพื่อจัดทําแผนปฏิบัติการ เพื่อเตรียมแรงงานเข้าสู่ระบบ ในเป้าหมายการพัฒนาประเทศที่มั่นคง มั่งคั่ง และยั่งยืนต่อไป” พล.ต.อ.อดุลย์ฯ กล่าวในท้ายสุด
------------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
ปริยรณ พรหมสาขา ณ สกลนคร – ภาพ/
28 พฤษภาคม 2561
รัฐบาลไทย-ข่าวทำเนียบรัฐบาล-ทส. ลงนามถวายพระพรเนื่องในโอกาสวันขึ้นปีใหม่ พุทธศักราช 2563
วันพฤหัสบดีที่ 2 มกราคม 2563
ทส. ลงนามถวายพระพรเนื่องในโอกาสวันขึ้นปีใหม่ พุทธศักราช 2563
ทส. ลงนามถวายพระพรเนื่องในโอกาสวันขึ้นปีใหม่ พุทธศักราช 2563
ทส. ลงนามถวายพระพรเนื่องในโอกาสวันขึ้นปีใหม่ พุทธศักราช 2563
วานนี้ (1มกราคม 2563) เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูง หัวหน้าส่วนราชการระดับกรม รัฐวิสาหกิจ องค์การมหาชน และข้าราชการ ของกระทรวงทรัพยากรธรรมชาติและสิ่งแวดล้อม ลงนามถวายพระพร และถวายแจกันดอกไม้ หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เนื่องในโอกาสวันขึ้นปีใหม่ พุทธศักราช 2563 ณ ห้องแดง อาคารหน่วยราชการในพระองค์ 904 และศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-รัฐสนับสนุนการท่องเที่ยวเมืองรองชูอัตลักษณ์ท้องถิ่น
วันพฤหัสบดีที่ 5 เมษายน 2561
รัฐสนับสนุนการท่องเที่ยวเมืองรองชูอัตลักษณ์ท้องถิ่น
รัฐบาลสนับสนุนการท่องเที่ยว 55 เมืองรอง โดยร่วมกับชุมชนและภาคเอกชนในพื้นที่ส่งเสริมการตลาด
รัฐสนับสนุนการท่องเที่ยวเมืองรองชูอัตลักษณ์ท้องถิ่น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนการท่องเที่ยว 55 เมืองรอง โดยร่วมกับชุมชนและภาคเอกชนในพื้นที่ส่งเสริมการตลาดเชิงกลยุทธ์ด้วยการดึงวิถีชีวิตและวัฒนธรรมที่เป็นเอกลักษณ์ของแต่ละท้องถิ่นออกมาเป็นจุดขาย พัฒนาให้เกิดองค์ประกอบ 5R คือ อากาศ อาหาร อารมณ์ อาราม และอายุวัฒนะ สร้างกิจกรรมดึงดูดให้นักท่องเที่ยวเดินทางสู่ชุมชนไม่ต่ํากว่า 10 ล้านคนในปีนี้ โดยนักท่องเที่ยวชาวไทยยังสามารถนําค่าใช้จ่ายในการเดินทางท่องเที่ยวเมืองรองตลอดปี 2561 ไปหักลดหย่อนภาษีเงินได้สูงสุดไม่เกิน 15,000 บาทได้อีกด้วย ทั้งนี้ รัฐบาลเชื่อมั่นว่าแนวทางดังกล่าวจะช่วยสร้างมูลค่าเพิ่มทางเศรษฐกิจของประเทศ ช่วยกระจายรายได้ลงสู่ชุมชน โดยจะต้องสร้างความสมดุลระหว่างปริมาณและคุณภาพของการท่องเที่ยวอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“รมช.ธรรมนัส - มนัญญา” ลงเรือตรวจเยี่ยมให้กำลังใจผู้ประสบอุทกภัย จ .อุบลราชธานี
วันจันทร์ที่ 23 กันยายน 2562
“รมช.ธรรมนัส - มนัญญา” ลงเรือตรวจเยี่ยมให้กําลังใจผู้ประสบอุทกภัย จ .อุบลราชธานี
“รมช.ธรรมนัส - มนัญญา” ลงเรือตรวจเยี่ยมให้กําลังใจผู้ประสบอุทกภัย จ .อุบลราชธานี ย้ําทุกฝ่ายต้องผสานความร่วมมือกัน ไม่มีการแบ่งฝ่าย
วันนี้ (20 กันยายน 2562) ร้อยเอกธรรมนัส พรหมเผ่า และนางสาวมนัญญา ไทยเศรษฐ์ รัฐมนตรีช่วยว่าการเกษตรและสหกรณ์ และคณะ ลงพื้นที่ตรวจเยี่ยมและให้กําลังใจผู้ประสบอุทกภัยในพื้นที่จังหวัดอุบลราชธานี โดยลงเรือท้องแบนมอบถุงข้าวสารให้แก่ผู้ประสบอุทกภัย ตําบลไร่ใต้ จากนั้นเดินทางไปมอบถุงข้าวสาร ให้แก่ผู้ประสบอุทกภัย ตําบลโพธิ์ไทร อําเภอพิบูลมังสาหาร จังหวัดอุบลราชธานี
ร้อยเอกธรรมนัส พรหมเผ่า รัฐมนตรีช่วยว่าการเกษตรและสหกรณ์ เปิดเผยว่า ในส่วนมาตรการให้ความช่วยเหลือพี่น้องเกษตรกรหลังน้ําลด ทางกระทรวงเกษตรเละสหกรณ์ โดยกรมพัฒนาที่ดิน จะมีการเยียวยาในการให้อาชีพใหม่แก่เกษตรกร โดยนําเมล็ดพันธุ์พืชที่เป็นปุ๋ยดิบ เช่น ปอเทือง มาให้ชาวบ้านได้ปลูกและรับซื้อเมล็ดพันธุ์ เพื่อส่งเสริมให้ชาวบ้านมีรายได้ อีกทั้งสนับสนุนให้ชาวบ้านเลี้ยงโคกระบือ ขณะที่การเยียวยาในภาครัฐ นายกรัฐมนตรี (พลเอกประยุทธ์ จันทร์โอชา) ได้สั่งการให้เกษตรและสหกรณ์จังหวัดเร่งสํารวจความเสียหายร่วมกับกระทรวงมหาดไทยหลังน้ําลด และได้วางหลักเกณฑ์ในการให้ความช่วยเหลือเยียวยาแก่ประชาชนที่ได้รับผลกระทบอย่างเต็มที่ นอกจากนี้ รัฐมนตรีว่าการกระทรวงเกษตรและสหกรณ์(นายเฉลิมชัย ศรีอ่อน) ซึ่งกํากับดูแลกรมชลประทาน จะลงพื้นที่สํารวจหาสาเหตุตําบลไร่ใต้ จังหวัดอุบลราชธานี ที่มีน้ําท่วมขังนาน โดยจะให้กรมชลประทานดําเนินการสํารวจรวบรวมข้อมูลเพื่อหาแนวทางช่วยเหลือต่อไปด้วย
นางสาวมนัญญา ไทยเศรษฐ์ รัฐมนตรีช่วยว่าการเกษตรและสหกรณ์ กล่าวว่า ในส่วนกรมส่งเสริมสหกรณ์ที่ตนกํากับดูแล ได้มอบหมายให้สหกรณ์จังหวัดเร่งรวบรวมข้อมูลความเสียหายและความต้องการของพื่น้องเกษตรกรสมาชิกพร้อมทั้งส่งข้อมูลมายังกระทรวงเกษตรฯ เพื่อหาแนวทางช่วยเหลือ ดังนั้น พี่น้องเกษตรกรที่เป็นสมาชิกสหกรณ์ที่ได้รับความเดือดร้อน หรือขาดอุปกรณ์เครื่องมือเครื่องจักรต่างๆ เช่น ขาดเครื่องสีข้าว ขอให้แจ้งมาทางสหกรณ์จังหวัด เพื่อเร่งหาแนวทางในการให้ความช่วยเหลือต่อไป สําหรับการมาเยี่ยมเยียนผู้ประสบอุทกภัยในครั้งนี้ พบว่าชาวบ้านบางส่วนได้เริ่มทําความสะอาดบ้านเรือนแล้ว ทางคณะจึงได้ไปช่วยเก็บกวาดโรงเรียนกับชาวบ้าน และได้ดูการซ่อมแซมของโรงเรียนว่ามีความเสียหายอย่างไร ซึ่งจะได้นําเรียนรัฐมนตรีว่าการกระทรวงศึกษาธิการเพื่อเป็นข้อมูลบูรณาการให้ความช่วยเหลือต่อไป
“วันนี้มาให้กําลังใจผู้ประสบอุทกภัยในนามของรัฐบาล โดยไม่มีการแบ่งพรรค ขอให้ทุกคนมีจิตใจที่เข้มแข็ง ขอให้เชื่อว่าทุกอย่างจะผ่านไปได้ด้วยดี โดยขณะนี้รัฐบาลได้วางมาตรการในการให้ความช่วยเหลือเยียวยาอย่างเต็มที่ โดยตนมีภารกิจในการกํากับดูแลกรมส่งเสริมสหกรณ์ จึงได้สั่งการให้กรมฯเร่งสํารวจข้อมูลความเสียหายของสมาชิกสหกรณ์เพื่อหาแนวทางในการให้ความช่วยเหลือต่อไป” นางสาวมนัญญา กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เปิด 3 ขั้นตอน 4 ระดับ รับมือปัญหาฝุ่น
วันจันทร์ที่ 30 กันยายน 2562
เปิด 3 ขั้นตอน 4 ระดับ รับมือปัญหาฝุ่น
..
#ไทยคู่ฟ้าเปิด 3 ขั้นตอน 4 ระดับ รับมือปัญหาฝุ่น
การจัดการกับปัญหาฝุ่นละอองขนาดเล็ก หรือ PM 2.5 เป็นเรื่องที่ภาครัฐกําหนดแผนเตรียมการปฏิบัติไว้ 3 ขั้นตอน ตั้งแต่
.
“ขั้นเตรียมการ” สร้างความเข้าใจทุกหน่วยงาน ให้มีแนวทางดําเนินการไว้
.
“ขั้นปฏิบัติการ” แก้ไขปัญหาฝุ่นละออง PM 2.5 แบ่งเป็น 4 ระดับ ตามความรุนแรงของสถานการณ์ คือ
.
ระดับที่ 1.....หากมีค่าฝุ่นน้อยกว่า 50 มคก./ลบ.ม. ทุกหน่วยดําเนินการตามอํานาจหน้าที่ และกฎหมายที่มีอยู่ในสภาวะปกติ
.
ระดับที่ 2.....ค่าฝุ่นระหว่าง 51 - 75 มคก./ลบ.ม. ทุกหน่วยออกมาตรการเข้มข้นขึ้น ให้ผู้ว่าฯ กทม. ผู้ว่าราชการจังหวัดเป็นผู้บัญชาการเหตุการณ์ในพื้นที่
.
ระดับที่ 3.....ค่าฝุ่นระหว่าง 76 - 100 มคก./ลบ.ม. ผู้ว่าฯ กทม. ผู้ว่าราชการจังหวัดใช้กฎหมายเข้าควบคุมพื้นที่หรือแหล่งกําเนิด
.
ระดับที่ 4.....ค่าฝุ่นเกิน 100 มคก./ลบ.ม. คณะกรรมการสิ่งแวดล้อมแห่งชาติประชุมเร่งด่วนพิเศษ กําหนดแนวทางแก้ไขปัญหา โดยนายกรัฐมนตรีจะพิจารณาสั่งการอย่างใดอย่างหนึ่ง
“ขั้นฟื้นฟู” หลังจากสิ้นสุดเหตุการณ์และปัญหาได้รับการแก้ไข จะถอดบทเรียนเพื่อปรับปรุงการปฏิบัติงานให้มี ประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-นายกรัฐมนตรีสั่งเข้มดำเนินการเอาผิดผู้สร้างความปั่นป่วนราคาหน้ากากอนามัย มีโทษจำคุกสูงสุดไม่เกิน 7 ปี ปรับไม่เกิน 140,000 บาท หรือทั้งจำทั้งปรับ
วันศุกร์ที่ 7 กุมภาพันธ์ 2563
นายกรัฐมนตรีสั่งเข้มดําเนินการเอาผิดผู้สร้างความปั่นป่วนราคาหน้ากากอนามัย มีโทษจําคุกสูงสุดไม่เกิน 7 ปี ปรับไม่เกิน 140,000 บาท หรือทั้งจําทั้งปรับ
โฆษกรัฐบาลเผย นายกรัฐมนตรีสั่งเข้มดําเนินการเอาผิดผู้สร้างความปั่นป่วนราคาหน้ากากอนามัย มีโทษจําคุกสูงสุดไม่เกิน 7 ปี ปรับไม่เกิน 140,000 บาท หรือทั้งจําทั้งปรับ
วันนี้ (7 กุมภาพันธ์ 2563) ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมสั่งแก้ปัญหากรณีมีการกักตุนหน้ากากอนามัยและเจลแอลกอฮอล์ ส่งผลให้ราคาในท้องตลาดสูงกว่าความเป็นจริงสร้างความเดือดร้อนให้กับพี่น้องประชาชน ทั้งนี้ จากการรายงานของกรมการค้าภายใน ได้มีการจับกุมผู้กระทําผิดแล้วจํานวน 8 ราย โดยได้ส่งตัวให้เจ้าหน้าที่ตํารวจดําเนินความผิดเกี่ยวกับการสร้างความปั่นป่วนในราคาขายให้สูงกว่าความเป็นจริง ในมาตรา 29 ของ พรบ. ว่าด้วยราคาสินค้าและบริการ พ.ศ. 2542 มีโทษจําคุกสูงสุดไม่เกิน 7 ปี ปรับไม่เกิน 140,000 บาท หรือทั้งจําทั้งปรับ
กรณีในพื้นที่ต่างจังหวัด นายกรัฐมนตรีได้สั่งการให้กระทรวงพาณิชย์ดําเนินการเป็นกรณีเร่งด่วน ให้พาณิชย์จังหวัด ฝ่ายปกครอง และเจ้าหน้าที่ตํารวจ ลงพื้นที่ตรวจสอบผู้มีพฤติกรรมปั่นป่วนราคาขายตามที่มีการร้องเรียน และดําเนินการตามกฎหมายกับผู้กระทําความผิดอย่างเข้มงวดและจริงจัง หากพี่น้องประชาชนพบเห็นการกระทําความผิดดังกล่าว ขอให้แจ้งสายด่วน 1569 ซึ่งจะมีคณะเคลื่อนที่เร็วลงพื้นที่ไปตรวจสอบดําเนินการตามกฎหมายกับผู้กระทําความผิดในทันที
สําหรับสถานที่ซื้อหน้าการอนามัยนอกจากร้านค้าทั่วไปแล้ว ประชาชนสามารถหาซื้อได้ตามส่วนราชการต่าง ๆ ที่มีการจัดจําหน่าย อาทิ ในส่วนของกระทรวงพาณิชย์จะเริ่มจําหน่ายในวันเสาร์ที่ 8 กุมภาพันธ์ 2563 ณ ลานเอนกประสงค์ ชั้น 3 กระทรวงพาณิชย์ ตั้งแต่เวลา 09.00 น. เป็นต้นไป และจะกระจายไปทุกอําเภอทั่วประเทศผ่านร้านธงฟ้าลดค่าครองชีพ ในราคา 2.50 – 5 บาท/ชิ้น ตามคุณภาพ โดยจะทยอยส่งให้ครบตามเป้าหมายภายในเดือนกุมภาพันธ์นี้
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เลขาธิการคณะกรรมการนโยบาย การพัฒนาระเบียงเศรษฐกิจพิเศษภาคตะวันออก ชี้แจงการตั้งข้อสังเกตการให้อำนาจแก่คณะกรรมการนโยบายฯ
วันศุกร์ที่ 2 มีนาคม 2561
เลขาธิการคณะกรรมการนโยบาย การพัฒนาระเบียงเศรษฐกิจพิเศษภาคตะวันออก ชี้แจงการตั้งข้อสังเกตการให้อํานาจแก่คณะกรรมการนโยบายฯ
เลขาธิการคณะกรรมการนโยบาย การพัฒนาระเบียงเศรษฐกิจพิเศษภาคตะวันออก ชี้แจงการตั้งข้อสังเกตการให้อํานาจแก่คณะกรรมการนโยบายฯ
เมื่อวันที่ 28 กุมภาพันธ์ 2561 นายคณิศ แสงสุพรรณ เลขาธิการคณะกรรมการนโยบายการพัฒนาระเบียงเศรษฐกิจพิเศษภาคตะวันออก สํานักงานเพื่อการพัฒนาระเบียงเศรษฐกิจพิเศษภาคตะวันออก กระทรวงอุตสาหกรรม ชี้แจงประเด็นการตั้งข้อสังเกตการให้อํานาจแก่คณะกรรมการนโยบายเขตพัฒนาพิเศษภาคตะวันออก ที่บัญญัติไว้ในพระราชบัญญัติเขตพัฒนาเศรษฐกิจพิเศษภาคตะวันออก ซึ่งกําลังจะประกาศออกมาบังคับใช้ ว่าเปรียบเสมือนการให้อํานาจ ม.44 แก่คณะกรรมการนโยบาย ในการจัดสรรนโยบายการจัดการที่ดินประเภทต่าง ๆ ในพื้นที่เขตเศรษฐกิจภาคตะวันออก ซึ่งอาจเปิดโอกาสให้มีการใช้พื้นที่ของรัฐ อาทิ ที่ดินของสํานักงานการปฏิรูปที่ดินเพื่อเกษตรกรรม หรือที่ดินอื่นของรัฐ เพื่อการลงทุนได้เต็มที่ ทําให้ชาวบ้านไม่มีที่ดินทํากิน ซึ่งแตกต่างกับนักลงทุนต่างชาติที่รัฐมีมาตรการส่งเสริมอย่างเต็มที่ ดังนี้
1. การเข้าใช้ประโยชน์ที่ดินของสํานักงานการปฏิรูปที่ดินเพื่อเกษตรกรรม หรือที่ดินอื่นของรัฐ
ชี้แจงประเด็นข้อสังเกตข้อ 1
การจัดหาที่ดินและอสังหาริมทรัพย์เพื่อการพัฒนา สํานักงานจะดําเนินการในกรณีความจําเป็นเท่านั้น ทั้งนี้ การซื้อ เช่า เช่าซื้อ แลกเปลี่ยน เวนคืน คณะกรรมการนโยบายเขตพัฒนาพิเศษภาคตะวันออก จะเป็นผู้กําหนดหลักเกณฑ์ และให้มีคณะกรรมการเฉพาะกิจ ศึกษาความเหมาะสม การเยียวยา และความคุ้มค่าที่ประชาชนจะได้รับ (มาตรา 34)
สําหรับที่ดินของสํานักงานปฏิรูปที่ดินเพื่อเกษตรกรรม สํานักงานสามารถเข้าใช้ในการประกอบกิจการอื่นได้ ทั้งนี้จะดําเนินการดังกล่าวได้ต้องเป็นกรณีจําเป็นและต้องได้รับอนุมัติจากคณะรัฐมนตรี เท่านั้น ซึ่งสอดคล้องกับกรณีที่ คําสั่ง คณะรักษาความสงบแห่งชาติที่ 31/2560 เรื่อง การใช้ที่ดินเพื่อเกษตรกรรมให้เกิดประโยชน์สูงสุดแก่เกษตรกรและประโยชน์สาธารณะของประเทศ ถ้ามีเหตุจําเป็นเพื่อประโยชน์ด้านพลังงาน การใช้ทรัพยากรธรรมชาติหรือประโยชน์ส่วนรวมของประเทศ ให้คณะกรรมการปฏิรูปที่ดินเพื่อเกษตรกรรม มีอํานาจพิจารณาให้ความยินยอมหรืออนุญาตให้ใช้ประโยชน์ที่ดินที่ สํานักงานปฏิรูปที่ดินเพื่อเกษตรกรรมได้มาเพื่อประโยชน์ในการดําเนินการปฏิรูปที่ดินเพื่อเกษตรกรรม เพื่อดําเนินกิจการอื่นใดนอกเหนือจากที่กําหนดในกฎหมายว่าด้วยการปฏิรูปที่ดินเพื่อเกษตรกรรม ทั้งนี้หากที่ดินดังกล่าวมีบุคคลอื่นมีสิทธิใช้ประโยชน์อยู่ก่อน ให้สํานักงานจัดหาที่ดินอื่นให้ผู้นั้นใช้แทนหรือจะจ่ายค่าชดเชยหรือให้ประโยชน์ตอบแทนอื่น ตามหลักเกณฑ์ วิธีการ และเงื่อนไขที่คณะกรรมการนโยบายกําหนด(มาตรา 36)
2. รัฐมีมาตรการส่งเสริมนักลงทุนต่างชาติอย่างเต็มที่
ชี้แจงประเด็นข้อสังเกตข้อ 2
สําหรับมาตรการส่งเสริมการลงทุนเพื่อเชิญชวนนักลงทุนต่างชาติ มาลงทุน ตาม ร่างพระราชบัญญัตินี้ จะให้เฉพาะผู้ประกอบกิจการในเขตส่งเสริมเศรษฐกิจพิเศษ ซึ่งเป็นนิติบุคคล และเป็นคนต่างด้าวและใช้เพื่อประกอบกิจการตามที่ได้อนุญาตภายในเขตส่งเสริมเศรษฐกิจพิเศษเท่านั้น (มาตรา 49) ทั้งนี้สิทธิ และ จํานวน เป็นไปตามหลักเกณฑ์ วิธีการ และเงื่อนไขตามที่คณะกรรมการนโยบายกําหนด แต่ต้องไม่เกินที่กําหนดในกฎหมายอื่น
อย่างไรก็ตาม ทางสํานักงานฯ ยินดีให้ข้อมูลตอบข้อซักถามเพิ่มเติม โดยให้ติดต่อได้ที่ 02 0338 000
------------------------
รัฐบาลไทย-ข่าวทำเนียบรัฐบาล-โครงการให้สิทธิเอกชนร่วมลงทุนในสิทธิการเช่าอาคารศูนย์ประชุมและโรงแรม ณ ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐
วันอังคารที่ 8 สิงหาคม 2560
โครงการให้สิทธิเอกชนร่วมลงทุนในสิทธิการเช่าอาคารศูนย์ประชุมและโรงแรม ณ ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐
โครงการให้สิทธิเอกชนร่วมลงทุนในสิทธิการเช่าอาคารศูนย์ประชุมและโรงแรม ณ ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐
ด้วยรัฐมนตรีว่าการกระทรวงการคลังได้เห็นชอบโครงการฯ เมื่อวันที่ 20 กุมภาพันธ์ 2560 และคณะกรรมการนโยบายการให้เอกชนร่วมลงทุนในกิจการของรัฐ (คกก. PPP) มีมติเมื่อวันที่ 28 มิถุนายน 2560 เห็นชอบให้โครงการฯ ดําเนินการตามหลักเกณฑ์และวิธีการที่กําหนดไว้ในประกาศคณะกรรมการนโยบายฯ โดยโครงการฯ นี้มีวัตถุประสงค์สําคัญเพื่อลดภาระของ ธพส. โดยให้ผู้ยื่นข้อเสนอร่วมลงทุนซึ่งเป็นผู้ที่มีความเชี่ยวชาญในการจัดการอสังหาริมทรัพย์ เข้าดําเนินการบริหารจัดการพื้นที่โครงการฯ แทน ธพส. ซึ่งบุคคลทั่วไปทั้งภาครัฐและภาคเอกชน จะได้รับประโยชน์สูงสุดจากการใช้พื้นที่โครงการฯ อันเนื่องมาจากการบริหารจัดการที่ต่อเนื่องและมีประสิทธิภาพของผู้ยื่นข้อเสนอร่วมลงทุน
สําหรับการให้สิทธิเอกชนร่วมลงทุนในสิทธิการเช่าอาคารศูนย์ประชุมและโรงแรม มีกําหนดระยะเวลาโครงการฯ เริ่มต้นในวันที่ 26 พฤศจิกายน 2560 และสิ้นสุดลงในวันที่ 30 มิถุนายน 2581 โดยไม่มีการขยายระยะเวลาโครงการฯ และการให้สิทธิฯ มีจํานวนพื้นที่กว่า 40,000 ตารางเมตร ประกอบด้วย อาคารศูนย์ประชุมวายุภักษ์ทรงกลม อาคารศูนย์ประชุมวายุภักษ์ทรงเหลี่ยม และอาคารโรงแรม ซึ่งเป็นอาคารหลักต่อเนื่องกัน และพื้นที่ให้เอกชนใช้สอยเช่น พื้นที่จอดรถ ถนนภายในโครงการศูนย์ราชการฯ โดยมีรายละเอียด ดังนี้ 1) อาคารศูนย์ประชุมวายุภักษ์ทรงกลม ตั้งอยู่บนสวนน้ํา ล้อมด้วยผนังกระจกมองเห็นวิวโดยรอบมีโถงต้อนรับบริเวณชั้น 1 และห้องประชุมออดิทอเรี่ยม บริเวณชั้น 2 จํานวน 250 ที่นั่ง 2) อาคารศูนย์ประชุมวายุภักษ์ทรงเหลี่ยม เป็นอาคารสูง 5 ชั้น อยู่ติดกับอาคารโรงแรม และมีทางเชื่อมระหว่างอาคารศูนย์ประชุมวายุภักษ์ทรงกลม และอาคารโรงแรม สามารถรองรับผู้เข้าร่วมประชุมประมาณ 7,285 ที่นั่ง 3) อาคารโรงแรม เป็นโรงแรมระดับกลางที่มีคุณภาพมาตรฐานเป็นอาคารสูง 10 ชั้น มีจํานวนห้องพักจํานวน 204 ห้อง 4) ที่จอดรถ จํานวนประมาณ 300 คัน
ผู้สนใจจะยื่นข้อเสนอร่วมลงทุนสามารถติดต่อซื้อเอกสารข้อเสนอร่วมลงทุนในราคาชุดละ 20,000 บาท ได้ที่ บริษัท ธนารักษ์พัฒนาสินทรัพย์ จํากัด ตั้งอยู่เลขที่ 120 ชั้น 1 อาคารศูนย์ประชุมศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210 ตั้งแต่วันที่ 8 สิงหาคม 2560 ถึงวันที่ 18 สิงหาคม 2560 ในวันและเวลาราชการ ตั้งแต่เวลา 8.30 น. - 16.30 น. และเปิดรับการยื่นเอกสารข้อเสนอร่วมทุนในวันที่ 12 กันยายน 2560 เวลา 9.00-16.30 น. ณ ห้องประชุม 203 ชั้น 2 อาคารศูนย์ประชุมวายุภักษ์ทรงเหลี่ยม ศูนย์ราชการเฉลิมพระเกียรติ ถนนแจ้งวัฒนะ โดยดูประกาศเชิญชวนฯ ได้ที่เว็บไซต์ บริษัท ธนารักษ์พัฒนาสินทรัพย์ จํากัด www.dad.co.th และที่ทําการ บริษัท ธนารักษ์พัฒนาสินทรัพย์ จํากัด ตั้งแต่วันที่ 1 สิงหาคม 2560เป็นต้นไป ทั้งนี้ สามารถสอบถามข้อมูลเพิ่มเติมได้ที่ฝ่ายพัฒนาธุรกิจ โทรศัพท์ 0 2142 2259 , 0 2142 2286 และ 0 2142 2256 โทรสาร 0 2143 8889 ในวันและเวลาทําการตั้งแต่เวลา 8.30 น.-17.00 น.
ฝ่ายสื่อสารองค์กร บริษัท ธนารักษ์พัฒนาสินทรัพย์ จํากัด
โทรศัพท์ 0 2142 2262
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานพิธีวางพานพุ่ม เนื่องในวันสื่อสารแห่งชาติ 2560
วันศุกร์ที่ 4 สิงหาคม 2560
รมว.กระทรวงดิจิทัลฯ เป็นประธานพิธีวางพานพุ่ม เนื่องในวันสื่อสารแห่งชาติ 2560
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีวางพานพุ่มพระบรมราชานุสาวรีย์พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว เนื่องในโอกาส “วันสื่อสารแห่งชาติ” 4 สิงหาคม 2560 โดยมีคณะผู้บริหารกระทรวงฯ ผู้บริหารสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ผู้บริหารหน่วยงานในสังกัดกระทรวงฯ ผู้บริหารส่วนราชการ รัฐวิสาหกิจและเอกชน เข้าร่วมพิธีดังกล่าว ณ บริเวณลานหน้าอาคารอํานวยการ สํานักงาน กสทช. ถนนพหลโยธิน กรุงเทพฯ
จากนั้น รัฐมนตรีว่าการกระทรวงดิจิทัลเพื่อเศรษฐกิจและสังคม ได้เป็นประธานในพิธีถวายเครื่องสักการะพระอนุสาวรีย์จอมพลสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์กรมพระยาภาณุพันธุวงศ์วรเดช เนื่องในโอกาส “วันสื่อสารแห่งชาติ ประจําปี 2560” โดยมีคณะผู้บริหารกระทรวงฯ และหน่วยงานในสังกัดเข้าร่วมพิธีฯ เมื่อวันที่ 4 สิงหาคม 2560 ณ พระอนุสาวรีย์ บริเวณเกาะกลางน้ํา บริษัท กสท โทรคมนาคม จํากัด (มหาชน) ถนนแจ้งวัฒนะ กรุงเทพฯ
************************